རྒྱ་གར་སྐད་དུ། པ་ར་མརྦ་ པོ་ དྷཱི་ ཙིཏྟ་ བྷ་ བ་ ནཱ་ ཀྲ་ མ་ ཝརྣ་ སཾ་ གྲ་ ཧ།
བོད་སྐད་དུ། དོན་དམ་པ་བྱང་ཆུབ་ཀྱི་སེམས་བསྒོམ་པའི་རིམ་པ་ཡི་གེར་བྲིས་
པ། ། སངས་རྒྱས་དང་བྱང་ ཆུབ་ སེམས་ དཔའ་ ཐམས་ ཅད་ ལ་ ཕྱག་ འཚལ་
ལོ། ། བཅོམ་ལྡན་འདས་འཇམ་ དཔལ་ གཞོན་ ནུར་ གྱུར་ པ་ ལ་ ཕྱག་ འཚལ་
ལོ། ། དོན་དམ་པའི་བྱང་ཆུབ་ཀྱི་སེམས་བསྒོམ་པའི་ཡི་གེ་རིན་པོ་ཆེའི་སྒྲོན་མ་
ཞེས་བྱ་བ་ཅུང་ཟད་བྲི་བར་བྱའོ། ། ཇི་ལྟར་སྣང་ཞིང་གྲགས་པའི་ཆོས། ། དེ་
ལྟར་གྲུབ་ ཅིང་ བདེན་ པ་མིན།ན། ། སྣ་ཚོགས་ཅིར་ཡང་འགྱུར་བའི་ཕྱིར། །
དཔེར་ན་མིག་འཕྲུལ་རྣམ་པ་བཞིན། ། ངོ་བོ་ཉིད་མེད་ནམ་མཁའ་འདྲ། །
རྟེན་འབྲེལ་ཙམ་ལས་བྱུང་བའི་ཕྱིར། ། ཤིན་ཏུ་མེད་པའང་མ་ཡིན་ཏེ། །
དཔེར་ན་རྨི་ལམ་རྒྱུ་འབྲས་བཞིན། ། བདེན་པ་མ་གྲུབ་བརྫུན་མི་བཟློག ། དེ་
ལྟའི་དོན་ཉིད་མ་ཤེས་པས། ། འཕྲུལ་རྟོགས་རྐྱེན་གྱིས་རབ་བསླུས་ཏེ། ། མི་
བཟད་ སྡུག་ བསྔལ་ འཁོར་ ལོ་ བསྐོར། ། ཁ་ ཅིག་ ཡོད་ མཐོང་ མེད་ བལྟས་
པས། ། སྡིག་པའི་ལས་བྱས་ སྡུག་བསྔལ་མྱོང་། ། དཔེར་ ན་ མི་ ཤེས་ པ་ ཡི་
མིས། ། རྣམ་པར་ལྡང་བའི་དུག་འཐུང་བཞིན། ། ཁ་ཅིག་དགེ་བའི་ལས་བྱེད་
ཀྱང་། ། རྣམ་པར་ དབེན་དོན་མི་ཤེས་པས། ། རྨི་ལམ་ ཡུལ་ གྱི་ བདེན་ པ་
བཞིནན། ། རེ་ཞིག་ཐོབ་ཀྱང་སླར་ཉམས་འགྱུར། ། དེ་ལྟར་འཇིག་རྟེན་ཕལ་པ་
ཡིས། ། ཡང་དག་བདག་ མེད་ དེ་བཞིན་ ཉིད། ། དོན་དམ་འཇམ་དཔལ་
332

མཐོང་བ་མིན། ། དེ་བས་འགྲོ་དྲུག་སྙིང་རྗེའི་ཡུལ། ། ཁ་ཅིག་རྡུལ་དྲན་དོན་
དག་ནི། ། རྟེན་འབྲེལ་བློ་ཡིས་མངོན་སུམ་མཐོང་། ། ཁ་ཅིག་རྗེས་སུ་དཔགས་
ནས་ཤེས། ། གཉིས་ཀས་ཆོས་ཀྱི་བྱེ་བྲག་རྟོགས། ། སྡུག་བསྔལ་དང་ནི་དེ་རྒྱུ་
དག ། སྤངས་ཏེ་བདག་ཉིད་ཞི་བྱའི་ཕྱིར། ། སྒྲུབ་པ་བདུན་ལ་གནས་ནས་
ནི། ། སྒྲུབ་ པ་ གཅིག་ གིས་ ཐར་པར་འདོད། ། རྡུལ་མེད་ རྡུལ་ བྲལ་ དྲི་ མ་
མེད། ། ཆོས་དབྱིངས་འཇམ་དཔལ་མཐོང་བ་མིན། ། ཁ་ཅིག་ཤེས་རབ་རྩལ་
གྱིས་ནི། ། གཟུང་བ་སྟོང་པར་རབ་ཤེས་ཤིང་། ། འཛིན་པར་རྫས་སུ་གྲུབ་
པར་ལྟ། ། འཁོར་བ་མ་རིག་རྒྱུན་ལས་བྱུང་། ། བཟློག་ཕྱིར་རིག་པའི་ཡེ་ཤེས་
བསྒོམ། ། གཞན་དོན་ཅུང་ཟད་སྤྱོད་གྱུར་ཀྱང་། ། ལུས་ཀུན་ལས་ནི་རྣམ་གྲོལ་
བའི། ། དོན་དམ་འཇམ་དཔལ་མངོན་པ་མིན། ། རགས་པའི་ཆོས་ནི་མ་གྲུབ་
ན། ། ཕྲ་བའི་ཆོས་ཀྱང་འགྲུབ་པ་མིན། ། ཆོས་ནི་རབ་ཏུ་མཐོང་གྱུར་ན། །
ཆོས་ཉིད་དེ་ཉིད་མ་མཐོང་བས། ། དཔེར་ན་སྨིག་རྒྱུ་མ་བརྟགས་པར། ། ཆུ་
བོས་འཇིགས་ནས་ སྤོང་ བ་ བཞིན། ། ཁ་ཅིག་རྣམ་པར་འཁྲུལ་པར་སྨྲ། །
དཔེར་ན་མཁའ་ལ་གཟུགས་མཐོང་བཞིན། ། སེམས་ཉིད་ སྣང་ མེད་ མཁའ་
འདྲ་བ། ། དོན་དམ་ཉིད་དུ་གྲུབ་པར་འདོད། ། ཁ་ཅིག་ཆོས་ཀུན་རང་རིག་
ལུས། ། སྣ་ཚོགས་བརྟགས་པས་རྣམ་པར་དབེན། ། དཔེར་ན་རྨི་ལམ་ཉམས་
མྱོང་བཞིན། ། གཉིས་མེད་ཡེ་ཤེས་གྲུབ་པར་འདོད། ། ཆགས་དང་སྡང་བ་
སྤངས་པ་དང་། ། ཐབས་མཁས་བློ་ཆེན་དེ་ཡིས་ཀྱང་། ། རྣམ་ཤེས་ཆོས་ཉིད་
ལས་འདས་པའི། ། ཆོས་དབྱིངས་འཇམ་དཔལ་ མཐོང་ བ་མིན། ། སེམས་
ཉིད་བདེ་བའི་དེ་ཉིད་ལ། ། འདིར་ནི་ཅུང་ཟད་རྣམ་རྟགས་ན། ། བདག་ལས་
མ་ཡིན་གཞན་ལས་མིན། ། གཉིས་ཀ་ལས་མིན་རྒྱུ་མེད་མིན། ། ཡོད་པ་ཡོད་
333

ཕྱིར་སྐྱེ་མི་རིགས། ། ཡང་ན་སྐྱེ་བ་ཐུགས་མེད་འགྱུར། ། མེད་པ་མེད་པས་སྐྱེ་
མི་རིགས། ། ཡང་ན་ ཅིག་ཅར་སྐྱེ་བར་འགྱུར། ། དེ་ཕྱིར་ ཡང་དག་སྐྱེ་ མི་
འགྱུར། ། བརྫུན་པས་བདེན་པ་གྲུབ་པ་མིན། ། གལ་ཏེ་གྲུབ་པ་མཐའ་ཡས་
པའི། ། གནོད་པ་འདི་ལ་རབ་ཏུ་འདུ། ། དེས་ན་མ་བརྟགས་ཉམས་དགའ་
སྟེ། ། སྒྱུ་མ་ཙམ་ལ་བརྟགས་པས་བསླུས། ། སེམས་ནི་སྒྱུ་མའི་རྣམ་པ་སྟེ། །
བྱང་ཆུབ་ཀྱང་ནི་སྒྱུ་མ་འདྲ། ། དེས་ཀྱང་ཚིག་ཏུ་བརྗོད་སྤངས་ཏེ། ། སྤྲོས་
བྲལ་འཇམ་དཔལ་མཐོང་བ་མིན། ། སྒྱུ་མ་སྒྱུ་མ་ཙམ་མིན་ཏེ། ། གལ་ཏེ་ཡིན་
ན་དེ་མི་འགྲུབ། ། སྒྲུབ་ན་གཞན་གྱི་གཞུང་ལུགས་ཀྱང་། ། སྒྱུ་མའི་ཆོས་སུ་
ཐལ་བར་འགྱུར། ། དེ་ཕྱིར་སྒྱུ་མའི་རང་བཞིན་ནི། ། སྒྱུ་བཞིན་འདི་ཞེས་
བརྗོད་དུ་མེད། ། འོན་ཀྱང་ཐུགས་རྗེ་ལྡན་པ་ཡི། ། བདེན་པ་གཉིས་ཀྱི་ཚུལ་
གནས་ཏེ། ། ཐ་སྙད་དོན་ལ་རབ་བརྟེན་ནས། ། བདག་མེད་སེང་གེའི་སྒྲ་ཆེན་
བསྒྲགས། ། སྟོང་པ་གཉིས་སོགས་རྣམ་གྲངས་སྒོ། ། སྒྱུ་མ་འདྲ་སོགས་དཔེ་
མཐའ་ཡས། །ཐེག་པ་སྣ་ཚོགས་ཐབས་ཚུལ་གྱིས། ། མི་གནས་དབུ་མ་ཉེ་བར་
མཚོན། ། མཚོན་ཀྱང་ མཚོན་ བྱ་ མ་ ཡིན་ ཏེ། ། འདི་ ལ་ བསལ་ བྱ་ ཅི་ ཡང་
མེད། ། སྟོང་པ་ཉིད་ཀྱང་སྟོང་པས་སྟོང་། ། འདི་ལ་སངས་རྒྱས་སེམས་ཅན་
མེད། ། བདག་ གཞན་ སྣང་ ཞིང་ སྲིད་ པའི་ ཆོས། ། རྣམ་ གྲོལ་ རྣམ་ པར་
བཅིངས་པ་ཡང་། ། མིང་ཙམ་མིང་ཡང་ཡོད་མ་ཡིན། ། ཐམས་ཅད་ནམ་
མཁའ་དང་འདྲ་སྟེ། ། དེ་ལྟར་ཆོས་རྣམས་མཐོང་མེད་ན། ། མི་མངོན་མི་སྣང་
འཇམ་དཔལ་མཐོང་། ། སྐྱེ་དང་འཆི་བའི་སྲིད་པ་ཡི། །འཁོར་བའི་རྒྱ་མཚོའི་
ཕ་རོལ་འགྲོ། ། དེ་ལྟ་བས་ན་ཡོན་ཏན་གྱི་སྐབས་ནས་ཀྱང་། ལྟ་བ་ངན་པའི་
ཚང་ཚིང་མ་ལུས་པ་སེལ་བའོ་ཞེས་པ་དང་། ཆོས་ཐམས་ཅད་བརྗོད་དུ་མེད་
334

པའི་རང་བཞིན་ཉིད་དོ་ཞེས་པ་དང་། ཆོས་ཀྱི་རྒྱལ་པོར་འགྱུར་རོ་ཞེས་པས་
བསྟན་ཏོ། ། བློ་ མཆོག་ ས་ གཞི་ ལྟ་ བུ་ ལ། ། དམ་ ཆོས་ ཉི་ ལྟར་ ཀུན་ ནས་
གསལ། ། བློ་དམན་ ཁང་ བུ་ལྟ་བུའི་ཕྱིར། ། རིན་ཆེན་ སྒྲོན་ མ་ ཙམ་ འདི་
བྲིས། ། དོན་དམ་པ་བྱང་ཆུབ་ཀྱི་སེམས་བསྒོམ་པའི་ཡི་གེ་རིན་པོ་ཆེ་སྒྲོན་མ་
ཞེས་བྱ་ བ་ སློབ་ དཔོན་ ཆེན་ པོ་ རྟ་ དབྱངས་ ཀྱི་ ཞལ་ སྔ་ ནས་ མཛད་ པ་ རྫོགས་
སོ། །
རྒྱ་གར་གྱི་མཁན་པོ་པདྨ་ཀ་ར་བརྨ་དང་། ཞུས་ཆེན་གྱི་ལོ་ཙཱ་བ་དགེ་
སློང་རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། ། །
335

ཀུན་རྫོབ་བྱང་ཆུབ་ཀྱི་སེམས་བསྒོམ་པའི་མན་ངག